ཉོན་མོངས་ཚང་མར་ཐུན་མོང་དུ་ཡོད་པའི་ཁྱད་ཆོས་གཅིག་ནི་ང་ཚོའི་གནས་ལུགས་ཀྱི་སྣང་བ་ཕྱིན་ཅི་ལོག་ཏུ་སྒྱུར་བའི་འདོད་ཕྱོགས་དེ་ཡིན།དེ་དག་གིས་ང་ཚོའི་ལྟ་ཚུལ་གུ་དོག་པོ་བཟོ་བས།ང་ཚོས་གནས་སྟངས་བྱེ་བྲག་པ་ཞིག་ལ་རྒྱ་ཆེ་ས་ནས་ལྟ་ཐུབ་ཀྱི་མེད།དཔེར་ན།ང་ཚོས་འདོད་ཆགས་དང་།ཆགས་སེམས་སམ་འདོད་རྔམ་ཤུགས་དྲག་པོ་ལྟ་བུའི་ཞེན་པ་ཤུགས་ཆེན་པོ་ཞིག་མྱོང་བཞིན་པའི་སྐབས།རྒྱུན་དུ་ང་ཚོས་སོ་སོའི་འདོད་ཆགས་ཀྱི་ཡུལ་སྟེང་དུ་དངོས་པོའི་གནས་ཚུལ་ལས་བརྒལ་བའི་ཡིད་དུ་འོང་བ་ཞིག་སྒྲོ་འདོགས་ཀྱི་ཡོད།དེར་བརྟེན་ཐ་ན་ང་ཚོས་མངོན་གསལ་དོད་པའི་ནོར་འཁྲུལ་དག་ཀྱང་མཐོང་མི་ཐུབ།ང་ཚོར་ཞེན་ཆགས་ཤུགས་ཆེན་པོ་ཡོད་པའི་སྐབས།ང་ཚོས་རང་ཉིད་བརྟན་ཆ་མེད་